Сергеј Прокудин-Горски

Сергеј Михајлович Прокудин-Горски (; 30 август 1863 – 27 септември 1944, Париз) — руски фотограф и хемичар кој го посветил својот живот на унапредувањето на фотографијата како еден од првенците на фотографијата во боја. Роден е на имотот Фуникова Гора во Владимирската губернија, Русија, а по звање бил хемичар.Фотограф на царот: Сергеј Михајлович Прокудин-Горски Библиотека на Конгресот. Пристапено на 13 август 2006 Учел кај славни научници во Санкт Петербург, Берлин и Париз, и развил првични техники за фотографија во боја.

 Техника 
Своите првобитни истражувања резултирале со патентирани сликореди и филмови во боја. Околу 1905 Прокудин-Горски разработил план за употреба на ова ново техничко октритие за документирање на Руската Империја. Ова имало за цел да ги запознае учениците со огромната и разнолика историја, култура и модернизација на нивната татковина.

Процедурата се состоела од брзо правење на низа монохромни слики една по друга, секоја низ различно обоен филтер. Со проектирање на три монохромни слики во услови на светла со точна боја, можело да се реконстуира сликаната сцена во вистински бои. Помрднувањата на она што е сликано резултирало со заматени духолики слики, бидејќи сликите од црвена, зелена и сина боја се правеле со извесно временско растојание.

Прокудин-Горски успешно развивал хартиени слики во боја од овој филм, но процедурата била бавна и комплицирана. Дури со доаѓањето на дигиталнитата обработка на слики овие три можеле да се комбинираат во една слика.

 Фотографија 
Прокудин-Горски имал посебен вагон опремен како темна комора, обезбеден од цар Николај II, како и две дозволи за пристап во ограничени зони и соработка на бирократите. Со ова, тој ја документирал Руската Империја од 1909 до 1915 год. Одржал и многу илустирани предавања за неговите дела. Се иселил од Русија во 1918, по Октовриската револуција и по некое време конечно се преселил во Париз, каде починал во 1944.

Неговите фотографии се живопис на еден изгубен свет - Руската Империја во предвечерјето на Првата светска војна и потоа, Руската револуција. Тие се тематски разновидни - од средновековни цркви и манастири на стара Русија, железнички пруги и фабрики, па сè до секојдневниот живот и работа на шареноликото население во земјата.


Прокудин-Горски ја напуштил Русија во 1918, одејќи најпрвин во Норвешка и Англија пред на крај да се пресели во Франција. Тогаш веќе царството е заменето со комунизам, а царот и неговото семејство убиени. Овие уникатни слики на Русија пред револуцијата зачувани на стаклени негативи биле купен од Библиотеката на Конгресот на САД во 1948 од неговите потомци.

Во 2001, Библиотеката на Конгресот започнала изложба, The Empire that was Russia („Империјата која беше Русија“). За оваа изложба стаклените негативи биле скенирани и од нив дигитално биле направени слики во боја д скенираните црвени, зелени и сини монохромни слики, со помош на т.н. дигихроматографија, изум на Валтер Франкхаусер.

Во 2004 г. библиотеката склучила договор со Blaise Agüera y Arcas за изработка на автоматизирани повеќеделни слики од 1.902 негативи од дигитални слики со висока резолуција на стаклени негативи. Целосен опис на процесот и врски со такви содржини можат да се најдат на Библиотека на Конгресот.Софтверска реконструкција на фотографијата во боја на Прокудин-Горсски Blaise Agüera y Arcas. Пристапено на 13 август 2006.За збирката Прокудин-Горски Пристапено на 13 август 2006.

 Галерија 

 Поврзано 
 Историја на фотографијата

 Наводи 

 Надворешни врски 

 100 фотографии со белешки 
 Профил на збирката во Библиотеката на Конгресот
 Изложба на Библиотеката на Конгресот, The Empire that was Russia („Империјата која беше Русија“) (избор)
 Страница за пребарување со пристап кон сите слики на Прокудин-Горски при Библиотеката на Конгресот
 Слики од Прокудин-Горски при Библиотеката на Конгресот, англиско-руски проект Meeting of Frontiers
 Руска страница со многу врски за Прокудин-Горски
 Руска податотека на сите фотографии на Прокудин-Горски, вклучувајќи ги и сѐ уште нереставрираните 
 Приватен проект Прокудин-Горски од Френк Делерт
 Уште една приватно составена галерија на делата на Прокудин-Горски 
 Прокудин-Горскиевите слики на Толстој - на мрежното место на Толстоевите студии при Торонтскиот Универзитет 
 Он-лајн изложба на Шечтл-Восечелскиот фотографски музеј
 Прокудин-Горски: 1910 vs 2003. Споредба на некои места 

Категорија:Руски фотографи
Категорија:Советски фотографи
Категорија:Руски хемичари
Категорија:Фотографски пионeри
Категорија:Родени во 1863 година
Категорија:Починати во 1944 година
Категорија:Луѓе од Владимирската област
Категорија:Апсолвенти на Техничкиот универзитет во Берлин
Категорија:Руски пронаоѓачи